
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind modificarea Hotărârii Consiliului Local nr. 696/20.12.2018 privind aprobarea Acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Regenerare fizică, economică şi socială a zonei urbane marginalizate str. Polonă din cartierul Freidorf - construire centru multifuncţional de tip servicii sociale fără cazare” prin POR 2014-2020, cu modificarile si completarile ulterioare

Motivul emiterii proiectului de hotărâre

1.       Descrierea situaţiei actuale
Municipiul Timişoara a depus în data de 07.03.2018 spre finanţare proiectul „Regenerare fizică, economică şi socială a zonei marginalizate str. Polonă din cartierul Freidorf – Construire centru multifuncţional de tip servicii sociale fără cazare” prin POR 2014-2020, Axa prioritară 4: Sprijinirea dezvoltării urbane durabile, Prioritatea de investiţii 4.3: Oferirea de sprijin pentru regenerarea fizică, economică şi socială a comunităţilor defavorizate din regiunile urbane şi rurale. Pentru îndeplinirea cerinţelor ghidului specific a fost încheiat Acordului de parteneriat pentru realizarea proiectului „Regenerare fizică, economică şi socială a zonei urbane marginalizate str. Polonă din cartierul Freidorf –construire centru multifuncţional de tip servicii sociale fără cazare”.

2. Schimbări preconizate şi rezultate aşteptate
Zona pentru care se propune proiectul, se încadrează în categoria zonelor urbane marginalizate –conform cercetării de teren efectuate de Direcția de Asistenta sociala a Municipiului Timișoara. Membrii comunității din această zonă dețin o poziție marginală în societate și se confruntă cu o largă paletă de probleme sociale: neșcolarizare sau abandon școlar, lipsa calificării profesionale, resurse financiare scăzute, etc.. Proiectul urmărește combaterea marginalizării sociale a acestei populații prin promovarea unei abordări de tip integrat, propunându-se investiții în îmbunătățirea mediului fizic și pentru dezvoltarea funcțiilor sociale și comunitare (centru multifuncțional cu activități socio-educative, recreative și culturale). 

În data de 03.09.2019 prin adresa 19632/03.09.2019 Agenția pentru Dezvoltare Regională Vest a comunicat demararea etapei precontractuale pentru acest proiect, iar prin adresa 21064/19.09.2019 a solicitat pentru anumite bunuri pentru care nu se poate asigura caracterul durabil pentru o perioadă de 5 ani, încadrarea cheltuielilor pentru acestea în categoria cheltuielilor neeligibile 

3. Concluzii
Urmare a celor prezentate mai sus, considerăm oportună modificarea Acordului de parteneriat incheiat pentru realizarea proiectului „Regenerare fizică, economică şi socială a zonei urbane marginalizate str. Polonă din cartierul Freidorf – construire centru multifuncţional de tip servicii sociale fără cazare”, încheiat între Municipiul Timișoara și Direcția de Asistență Socială a Municipiului Timișoara.

